《盐亭登高山庙》
宋代·程公许

晓驰光禄坂，暑憩盐亭县。嵯峨山叠云，窈窕溪横练。

长怜少陵叟，浪走天涯遍。耿然忧国心，甘作忍饥面。

世难今略平，军行余后殿。凭高慨往哲，欲去有馀恋。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。